31998D0662
L 314/19
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 16 ноември 1998 година
за изменение на 97/365/ЕО относно изготвяне на временни списъци на предприятия от трети страни, от които държавите-членки разрешават вноса на продукти от говеждо, свинско, овче и козе месо и месо от еднокопитни животни
(нотифицирано под номер C(1998) 3504)
(текст от значение за ЕИП)
(98/662/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Решение 95/408/EО на Съвета от 22 юни 1995 г. относно условията за изготвяне, за преходен период, на временни списъци с предприятията в трети страни, от които държавите-членки имат право да внасят някои продукти от животински произход, рибни продукти и живи двучерупчести мекотели (1), последно изменено с Решение 97/34/EО (2), и по-специално член 2, параграф 1 от него,
като има предвид, че Решение 97/222/EО на Комисията (3) изготвя списък с трети страни, от които държавите-членки имат право да внасят месни продукти;
като има предвид, че за страните от този списък изискванията за ветеринарно сертифициране и здравето на животните за внос на месни продукти са установени в Решение 97/221/EО на Комисията (4);
като има предвид, че временните списъци от предприятия в трети страни, от които държавите-членки са разрешили вноса на продукти, приготвени от говеждо, свинско, овче и козе месо и месо от еднокопитни животни, са изготвени с Решение 97/365/EО на Комисията (5);
като има предвид че Комисията е получила от Мексико списък с предприятия с гаранции, че те отговарят напълно на всички съответни здравни изисквания на Общността и ако някое предприятие не отговаря на тях, неговите експортни дейности за Европейската общност ще бъдат спрени;
като има предвид, че инспекцията на Общността на място е показала, че хигиенните стандарти на предприятията са достатъчни, за да могат те да влязат в първия списък с предприятия, от които може да бъде разрешен вносът на месни продукти;
като има предвид, че временните списъци с предприятия, произвеждащи месни продукти, може да бъде изготвен по отношение на Мексико;
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Приложението към настоящото решение се добавя в приложението към Решение 97/365/EИО.
Член 2
Настоящото решение се прилага от 20 ноември 1998 г.
Член 3
Адресати на настоящото решение са държавите-членки.
Съставено в Брюксел на 16 ноември 1998 година.